2012. AASTA ÜLDEELARVE PROJEKTIKIRJALIK MUUTMISETTEPANEK nr 2 KULUDE EELARVESTUS JAGUDE KAUPAI jagu – Euroopa ParlamentII jagu – Euroopa Ülemkogu ja nõukoguIII jagu – KomisjonVI jagu – Majandus- ja SotsiaalkomiteeVII jagu – Regioonide KomiteeVIII jagu – Euroopa Ombudsman /* KOM/2011/0576 lõplik */





2012. AASTA ÜLDEELARVE PROJEKTI KIRJALIK MUUTMISETTEPANEK nr 2 KULUDE EELARVESTUS JAGUDE KAUPA I jagu – Euroopa Parlament II jagu – Euroopa Ülemkogu ja nõukogu III jagu – Komisjon VI jagu – Majandus- ja Sotsiaalkomitee VII jagu – Regioonide Komitee VIII jagu – Euroopa Ombudsman Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 34, – komisjoni poolt 26. mail 2011 esitatud Euroopa Liidu 2012. aasta üldeelarve projekti[2], – komisjoni poolt 17. juunil 2011 esitatud Euroopa Liidu 2012. aasta üldeelarve projekti kirjalikku muutmisettepanekut nr 1[3], esitab Euroopa Komisjon seletuskirjas esitatud põhjustel eelarvepädevatele institutsioonidele Euroopa Liidu 2012. aasta üldeelarve projekti kirjaliku muutmisettepaneku nr 2. SISUKORD 1 Sissejuhatus.. 3 2 I jagu – Euroopa Parlament.. 3 2.1 Vajaduste hindamine. 3 2.2 Mõju 2012. aasta ametikohtade loetelule. 4 2.3 Mõju 2012. aasta eelarveprojektile. 6 3 II osa — Euroopa Ülemkogu ja nõukogu.. 6 3.1 Õigusraamistik.. 6 3.2 Muudatusettepanekud.. 6 3.3 Mõju 2012. aasta eelarveprojektile. 8 4 III jagu — Komisjon.. 8 4.1 Eesmärk ja raamistik.. 8 4.2 Täiendavate vahendite vajaduse hinnang. 9 4.3 Mõju 2012. aasta eelarveprojektile. 13 5 VI jagu — Euroopa Majandus- ja Sotsiaalkomitee. 14 5.1 Õigusraamistik.. 14 5.2 Inimressursside ja assigneeringute vajaduse prognoos. 14 5.3 Mõju 2012. aasta eelarveprojektile. 14 6 VII jagu — Regioonide Komitee. 15 6.1 Sissejuhatus. 15 6.2 Inimressursside ja assigneeringute vajaduste prognoos. 15 6.3 Mõju 2012. aasta eelarveprojektile. 18 7 VIII jagu — Euroopa Ombudsman.. 18 7.1 Õigusraamistik.. 18 7.2 Mõju 2012. aasta eelarveprojektile. 18 8 Kokkuvõte. 19 9 Koondtabelid.. 19 9.1 Kokkuvõttev tabel institutsioonide kaupa.. 19 9.2 Koondtabel finantsraamistiku rubriikide kaupa.. 21 KULUDE EELARVESTUS JAGUDE KAUPA Tulude ja kulude eelarvestuse muudatused eelarvejagude kaupa on kättesaadavad Eur-Lexis (http://eur-lex.europa.eu/budget/www/index-en.htm). Kõnealused muudatused on teavitamise eesmärgil esitatud eelarve lisana ingliskeelses versioonis. 1 Sissejuhatus 30. juunil 2011 lõppesid liitumisläbirääkimised Horvaatiaga. Ühinemislepingu allakirjutamist ja referendumit Horvaatias on oodata 2011. aasta teisel või 2012. aasta esimesel poolel. Ratifitseerimine kõigi 27 ELi liikmesriigi parlamentides viiakse eeldatavasti lõpule 2013. aasta juuni lõpuks, mis võimaldab sel jõustuda ja Horvaatial Euroopa Liiduga ühineda 1. juulist 2013, nagu komisjon on ette pannud. Nagu komisjon lubas 2008. aastal oma teatises nõukogule ja parlamendile,[4] esitas ta mõlemale eelarvepädevale institutsioonile teatise Horvaatia ühinemisläbirääkimiste finantspaketi kohta,[5] mis sisaldas kõigi institutsioonide täiendavate halduskulude soovituslikke prognoose kuni aastani 2013. Euroopa Parlament ja nõukogu on ainsad institutsioonid, kes on juba taotlenud ja saanud 2011. aasta eelarves kõnealuse laienemisega seotud täiendavaid ametikohti ja/või assigneeringuid. Komisjon teatas 2012. aasta eelarveprojekti[6] esitamisel, et kuna tulevaste laienemiste kuupäevad ei ole teada, ei hõlmanud 2012. aasta kalkulatsioon ühtki laienemisega seotud täiendavate vahendite taotlust. Komisjon kutsus teisi institutsioone[7] jätma järjepidevuse nimel oma kalkulatsioonidest välja täiendavad vahendid, mis on vajalikud seoses Horvaatia ühinemisega, teatades, et seda küsimust on parem lahendada kirjaliku muutmisettepanekuga, kui ühinemiskuupäev on otsustatud. Sellest tulenevalt esitab komisjon institutsioonide[8] täiendatud kalkulatsioonide alusel käesoleva 2012. aasta eelarveprojekti kirjaliku muutmisettepaneku nr 2, et integreerida Horvaatia ühinemise tagajärjed institutsioonide vastavatesse halduskuludesse. Käesolevas kirjalikus muutmisettepanekus käsitletakse kõige tungivamaid ühinemiseelseid vajadusi, ülejäänud kaetakse 2013. aasta eelarveprojektis. Täiendatud ametikohtade loetelud ja mõjutatud eelarveread on esitatud lisatud eelarvelisas. Üksikasjalikumat teavet leidub ka asjaomaste institutsioonide esitatud täiendatud kalkulatsioonides ja lisatud tõendavas dokumendis. 2 I jagu – Euroopa Parlament 2.1 Vajaduste hindamine 2.1.1 Vaatlejad 1) Euroopa Parlamendi kodukorras (artikkel 11) on sätestatud, et: – „Kui leping riigi ühinemise kohta Euroopa Liiduga on alla kirjutatud, võib president pärast esimeeste konverentsi nõusoleku saamist paluda ühineva riigi parlamendil määrata oma liikmete seast vaatlejaid; vaatlejate arv võrdub kõnealusele riigile Euroopa Parlamendis tulevikus eraldatavate kohtade arvuga. – Vaatlejad osalevad Euroopa Parlamendi töös kuni ühinemislepingu jõustumiseni ning neil on õigus võtta sõna komisjonides ja fraktsioonides. Neil ei ole õigust hääletada ega kandideerida parlamendis ametikohtadele. Nende osalemisel ei ole õiguslikku mõju parlamendi tööle. – Parlamendi pakutavate võimaluste kasutamisel ja vaatlejana tegutsedes tekkinud kulude hüvitamisel koheldakse vaatlejaid sarnaselt parlamendiliikmetega.” 2) Kuna ühinemislepingu allakirjutamine peaks toimuma enne aasta lõppu, tuleb ette näha eelarvelised vahendid võimalike vaatlejate kutsumiseks alates 2012. aasta jaanuarist, s.o 12 kuuks. Vaatlejatele hüvitatakse sarnaselt EL 10 ja EL 2 laienemistega reisi- ja ülalpidamiskulud, mis on seotud nende osalemisega parlamendi töös. Vajadused: || Punkt 1 4 0 6 – Vaatlejad || + 1 200 000 eurot 2.1.2 Täiendavad töötajad Ametikohad vastavalt ametikohtade loetelule 3) Üldist töötajatevajadust seoses Horvaatia ühinemisega on hinnatud, sarnaselt EL 10 ja EL 2 laienemistega, kokku 124 täiendavale ametikohale. 62 ametikohta on loodud juba 2011. aasta eelarves; seega on 2012. aasta eelarves vaja luua veel 62 täiendavat ametikohta. Kuna nimetatud ametikohad täidetakse lõplikult ametnike, st Horvaatia päritolu koosseisuliste töötajatega alles pärast Horvaatia 2013. aasta juulis oodatavat tegelikku ühinemist, ei taotleta 2012. aasta eelarve töötasude eelarvereale (punkt 1 2 0 0 ) mingeid täiendavaid assigneeringuid. Vajadused: || 2012. aasta ametikohtade loetelu: +36 AD5, +26 AST1 (ilma assigneeringuteta) Assigneeringud lepinguliste töötajate jaoks 4) Nagu varasemate laienemiste puhulgi, on parlament juba alustanud lepinguliste töötajate (2011. aasta eelarve) värbamist, eelkõige keelesektorite tõhusaks ettevalmistamiseks ja vaatlejate töö toetamiseks. Sama suunda jätkatakse 2012. aastal ja see peaks võimaldama värvata 2012. aasta lõpuks 124 lepingulist töötajat. See hõlmab Zagrebi esinduse jaoks ette nähtud 2–3 lepingulist töötajat (vt punkt 2.1.3). Taotletavad assigneeringud vastavad 95 täistööajale taandatud ametikohale, sest mitmed lepingulised töötajad värvatakse vaid 9 kuuks. Vajadused: || Punkt 1 4 0 0 — Muud töötajad || + 2 500 000 eurot 2.1.3 Muud eelarvevajadused 5) Muud eelarvevajadused on seotud järgmiste valdkondadega: – välistõlge horvaadi keeles (suuline tõlge), eelkõige selleks, et vaatlejad saaksid parlamendi töös viljakalt osaleda: 2,5 miljonit eurot; – välistõlge horvaadi keelde (kirjalik tõlge): 1,0 miljonit eurot; – esinduse (antenna) avamine Horvaatias kuni teabebüroo avamiseni: 0,6 miljonit eurot. Vajadused: || Punkt 1 4 0 2 — Konverentsitõlgid || + 2 520 000 eurot || Punkt 1 4 2 0 — Sisseostetavad teenused || + 968 000 eurot || Punkt 2 0 0 0 – Üür || + 600 000 eurot 2.2 Mõju 2012. aasta ametikohtade loetelule Tegevusüksus ja palgaaste Alalised ametikohad || 2011. aasta eelarve || 2012. aasta eelarveprojekt || Kirjalik muutmisettepanek 2/2012 || Muudetud 2012. aasta eelarveprojekt AD5 || 382 || 247 || 36 || 283 AST1 || 151 || 138 || 26 || 164 2.3 Mõju 2012. aasta eelarveprojektile Eelarverida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt 1 4 0 0 || Muu personal || 33 120 000 || 2 500 000 || 35 620 000 1 4 0 2 || Konverentsitõlgid || 60 480 000 || 2 520 000 || 63 000 000 1 4 0 6 || Vaatlejad || p.m. || 1 200 000 || 1 200 000 1 4 2 0 || Sisseostetavad teenused || 23 402 000 || 968 000 || 24 370 000 2 0 0 0 || Üür || 33 531 999 || 600 000 || 34 131 999 Kokku || || 7 788 000 || 3 II osa — Euroopa Ülemkogu ja nõukogu 3.1 Õigusraamistik Horvaatia ühinemise ettevalmistamiseks on vahendid ette nähtud juba 2012. aastaks, eelkõige horvaadi keele tõlkijate ja jurist-lingvistide jaoks ning Euroopa Liidu õigustiku (edaspidi „õigustik”) tõlkimiseks nimetatud keelde. Tulemaks toime Horvaatia ühinemisest tulenevate vajadustega, teeb nõukogu peasekretariaat ettepaneku lisada 2012. aasta eelarveprojekti 1,4 miljonit eurot. 3.2 Muudatusettepanekud 3.2.1 Eelarve ülevaade 1,4 miljoni euro suurune kogutäiendus koosneb järgmistest elementidest: – lepinguliste töötajatega seotud personalikulud: 0,4 miljonit eurot; – Euroopa Liidu Teataja / õigustik: 0,6 miljonit eurot; – hooned, seadmed ja tegevuskulud: 0,4 miljonit eurot. 3.2.2 Personaliga seotud kulud Nõukogu peasekretariaat ei paku välja ametikohtade loetelu muudatusi. Selleks et valmistada ette ühinemislepingute vajalikud tõlked ja õigustiku horvaadi keelde tõlkimise järelevalve, teeb nõukogu peasekretariaat ettepaneku lisada eelarveprojekti 0,4 miljonit eurot. Sellest summast kaetakse 9 lepingulise tõlkija ja kvaliteedi kontrollija ning 3 sekretäri palkamine alates 1. juulist 2012. 2012. aasta eelarveprojekt sisaldab juba 0,5 miljoni euro suurust summat (4 jurist-lingvisti ja 3 sekretäri terveks aastaks). Seega moodustaks Horvaatia ühinemisest tulenevate lepinguliste töötajate jaoks vajalik summa seoses kokku 0,9 miljonit eurot. 3.2.3 Õigustiku tõlkimine Euroopa Liidu Väljaannete Talituse hinnangu kohaselt maksab õigustiku horvaadi keelde tõlkimine 1,2 miljonit eurot, millest 0,9 miljonit tuleks katta 2012. aastal ja 0,3 miljonit eurot 2013. aastal. Tõlkimiskulud jagatakse nõukogu (69 %), komisjoni (34 %) ja parlamendi (5 %) vahel. Seepärast tehakse ettepanek lisada nõukogu jaoks kirjalikku muutmisettepanekusse 0,6 miljonit eurot. 3.2.4 Hooned, seadmed ja tegevuskulud Tehakse ettepanek eraldada ühinemisega seotud lisakulude katteks 0,4 miljonit eurot. See summa jaguneb järgmiselt: – Horvaatia pressikeskuse, infotundide ja koosolekute ruumide ning büroo sisseseadmine nõukogu Justus Lipsiuse hoones: 350 000 eurot; – tõlketeenuse ostmine ühinemisega seotud ülemäärase koormuse hajutamiseks: 25 000 eurot; – horvaadikeelne dokumentatsioon, monograafiad ja perioodilised väljaanded ning juurdepääs õigusandmebaasidele: 25 000 eurot; – büroomööbel: 25 000 eurot. 3.3 Mõju 2012. aasta eelarveprojektile Eelarve-rida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt 1 2 0 0 || Muu personal || 7 352 000 || 400 000 || 7 752 000 1 2 0 4 || Täiendavad tõlketeenused || 152 000 || 25 000 || 177 000 2 0 0 3 || Sisustus- ja paigaldustööd || 7 680 000 || 350 000 || 8 030 000 2 1 1 || Mööbel || 921 000 || 25 000 || 946 000 2 2 1 0 || Dokumentatsiooni ja raamatukoguga seotud kulud || 488 000 || 25 000 || 513 000 2 2 1 1 || Euroopa Liidu Teataja || 4 626 000 || 550 000 || 5 176 000 Kokku || || 1 375 000 || 4 III jagu — Komisjon 4.1 Eesmärk ja raamistik Käesoleva kirjaliku muutmisettepanekuga komisjon: – taotleb 2012. aastaks vajalikke täiendavaid assigneeringuid, et tagada Horvaatiasse laienemise asjakohane ja õigeaegne ettevalmistamine; – põhjendab täiendavate inimressursside taotlemist, hinnates vajadust vastavalt Horvaatia ühinemise mõjule komisjoni tegevusele, rühmitatuna peamiste poliitikavaldkondade rühmade ja peamiste ametikohtade kategooriate kaupa; – esitab rakendamise ajakava. Vajadused, mille komisjoni esitab käesolevas 2012. aasta eelarveprojekti kirjalikus muutmisettepanekus, piirduvad hädavajalike meetmetega peakorteris umbes 18 kuud enne ühinemist. Muud komisjoni tulevase Zagrebi esinduse jaoks vajalikud halduskulud, nagu tegevuskulud ja infrastruktuurikulud, võetakse arvesse 2013. aasta eelarveprojektis. Komisjon on järginud 27 liikmega Euroopa Liidu raames püsiva töötajate arvu poliitikat[9]. Euroopa Liidu iga laienemine toob kaasa töökoormuse vältimatu kasvu, milleks komisjon taotleb, nagu ka varasemate laienemiste puhul, uusi vahendeid (vähem kui 400 täistööajale taandatud ametikoha ulatuses iga uue liikmesriigi kohta). Kõnealuse järjekordse laienemise mõju komisjoni tegevusele on hinnatud varasemate laienemiste kontekstis ja liikmesriikide võrdse kohtlemise säilitamist silmas pidades. 4.2 Täiendavate vahendite vajaduse hinnang 4.2.1 Üldpilt Kuna Horvaatia ühinemine toimub eeldatavasti 1. juulil 2013, vajab komisjon täiendavaid vahendeid peamiselt lingvistiliste, õiguslike ja programmijuhtimisega seotud ülesannete täitmiseks. Komisjon vajab seoses liidu laienemisega 384 täistööajale taandatud ametikoha ulatuses täiendavat tööjõudu, kusjuures need inimesed peaksid olema tööle hakanud 2014. aastaks. See netotulemus on seoses lisanduvate tegevustega vajalike töötajate arvu (454 täistööajale taandatud ametikohta) ja seoses kaduvate tegevustega vabanevate töötajate arvu (70 täistööajale taandatud ametikohta) vahe. Täistöökoormuse saavutamisel lisatakse enamik täistööajaühikuid ametikohtade loetellu, ehkki esimes(t)el aasta(te)l vajatakse ka mõningaid lepingulisi töötajaid, kelle ametikohad muudetakse hiljem koosseisulisteks ametikohtadeks. 46 täistööajale taandatud ametikohta on vaja enne ühinemiskuupäeva peamiselt keelevajaduste rahuldamiseks (vt tabel 1). Täiendavad ametikohad hõlbustavad ka Horvaatia kodanike integreerimist, et tagada komisjoni ametnike geograafiline tasakaal. Tabel 1 – Täistööajale taandatud ametikohad ametikohtade kategooriate kaupa (halduskulud) 2012 (46 täistööajale taandatud ametikohta) || || Täiskoormus (384 täistööajale taandatud ametikohta, sh 46 aastal 2012) Kaardi legend: || Suuline ja kirjalik tõlge || Õigusloome, järelevalve ja õiguskaitse || Poliitika kujundamine || Programmitöö juhtimine || Haldustugi || Kommunikatsioon || Eelarve haldamine ja pettusevastane võitlus || Üldine koordineerimine || Ühinemiseelsete meetmete vähendamine Toetudes varasemale kogemusele, teeb komisjon ettepaneku võtta uued 384 täistööajale taandatud ametikohta kasutusele 3 aasta jooksul: 2012. aasta eelarve: || 46 täistööajale taandatud ametikohta (18 kuud enne ühinemist) 2013. aasta eelarve: || 125 täistööajale taandatud ametikohta 2014. aasta eelarve: || 213 täistööajale taandatud ametikohta Järgnevates punktides kirjeldatakse peamisi laienemisest mõjutatud tegevuse liike ja ametikohtade kategooriaid. 4.2.2 Täiskoormus – analüüs peamiste tegevusalade kaupa Keeletalitused Selles tegevusvaldkonnas vajalik suhteliselt suur täiendus (158 täistööajale taandatud ametikohta kirjaliku ja suulise tõlke ning väljaannete jaoks) tuleneb otseselt Euroopa integratsiooni erijoonest, s.o aluslepingu ja määruse nr 1/1958 kohasest keelekorraldusest. See joon on ka Euroopa 2020. aasta tegevuskava kodakondsuse ja õiguse valdkonna osa ja seisneb rangelt minimaalsest suurenemisest, mis on vajalik mitmekeelsuse tagamiseks ning Euroopa Liidu õiguspärasuse, kodanike suhtes läbipaistvuse ja ELi otsustamisprotsessi tõhususe tagamiseks. Õigusloome, järelevalve ja õiguskaitse Õigusaktid on teine komisjoni töö alustala, tegevusala, mis hõlmab mitte üksnes õigusaktide koostamist, vaid ka tõelise „õigusühenduse” loomiseks vajalikku järelevalvet ja täitmise tagamist. See töövaldkond on suuruselt teine, mida mõjutab Horvaatia ühinemine ELiga, ja see vajab lisaks hinnanguliselt 84 täistööajale taandatud ametikohta. Laienemisega seotud töökoormus on õigusloomeprotsessi enamikes etappides otseselt võrdeline pigem liikmesriikide arvu kui nende suurusega. See vastab eelkõige tõele täitmise tagamise etapis. Huvitatud poolte hulk ja nende mitmekesisus mõjutab samuti õigusaktide koostamist ja ajakohastamist. Enamik nimetatud täistööajale taandatud ametikohtadest eraldatakse sisepoliitika valdkondadele, mõned põllumajanduse ja maaelu arengule ning komisjoni õigustalitusele. Õigusloome ja õigusaktide täitmise tagamine uutes liikmesriikides on tavaliselt kaks põhilist tegurit, mis põhjustavad personali kasvu sisepoliitika valdkonnas. Ühinemispäevast alates on õigustik kohaldatav uues liikmesriigis ja kogu õigusloomeprotsessi tuleb kohandada, et kaks uut liikmesriiki osaleksid poliitiliste algatuste ja seadusandlike ettepanekute konsultatsiooniprotsessis. Kõnealune valdkond hõlmab selliseid erinevaid ja keerukaid valdkondi nagu siseturg, keskkond, konkurents, maksukorraldus ja tolliliit ning tervishoid ja tarbijakaitse. Poliitika kujundamine Eelnõude ettevalmistamine muutub liikmesriikide ja sidusrühmade hulga suurenedes üha keerukamaks. Poliitika kujundamise vajadused kasvavad, sest uus liikmesriik tuleb kaasata kõikidesse protsessidesse. Prognoositav vajadus on 74 täistööajale taandatud ametikohta. Umbes 40 % nimetatud täiendusest läheb sisepoliitika valdkondadele, k.a majandus- ja eelarveriskide ning ühinemise majanduslike kriteeriumide järelevalve. Eriti on vaja täiustada ühinemise eel makromajanduse/eelarve-/struktuurilist järelevalvet ja tugevdada seda kooskõlas Euroopa Liidu majanduse juhtimise tavadega, tagamaks, et Horvaatia järgib tasakaalutuse tekke vältimiseks õiget poliitikat. 30 % suunatakse struktuuri- ja ühtekuuluvuspoliitikasse ning kaudset teadustegevust rahastatakse asjaomaste rakenduskavade piires. Ülejäänu on seotud konkreetsete uute ametikohtadega, mis on seotud uue voliniku kabinetiga. Programmitöö juhtimine Programmitöö juhtimiseks on vaja täiendavaid inimressursse hinnanguliselt 45 täistööajale taandatud ametikoha ulatuses. Ehkki Horvaatia on juba ühinemiseelse abi kõlbulik, tuleb teha suuri jõupingutusi programmitööga seotud haldusmenetluste optimeerimiseks. Osa prognoositavast lisavajadusest programmitöö juhtimistegevuse laiendamiseks kaetakse praegu ühinemiseelsete rahastamisvahendite haldamiseks ja kontrollimiseks vajalike vahendite ümberpaigutamise teel, kui need meetmed on lõpetatud (NB! rakendamise järelmeetmed kestavad pärast ühinemiskuupäeva veel üsna kaua). Täiendav vajadus tekib planeerimis-, kooskõlastamis- ja kontrollifunktsioonidest programmide raames, milles uus liikmesriik veel osaleb. Enamik nimetatud 45 täistööajale taandatud ametikohast lisatakse sisepoliitika, struktuuri- ja ühtekuuluvuspoliitika valdkonda, põllumajandus- ja iga-aastasele statistikaprogrammile. Kommunikatsioon Taotletud 33 täistööajale taandatud ametikohta on mõeldud uute esinduste avamiseks Zagrebis ja laienemisest tulenevate konkreetsete kommunikatsiooniülesannete täitmiseks. Tugiteenused ja koordineerimine Tugiteenustel ja koordineerimisel on üksikasjalikus laienemisstrateegias otsustav roll ja need peaksid seetõttu tegevuste sujuvaks toimimiseks varustama piisava personaliga. . Selleks on vaja hinnanguliselt 60 täistööajale taandatud ametikohta, mis määratakse logistika, keeletoe, värbamisprotsessi kiirendamise ning laienenud Euroopa Liidu pettusevastase võitluse ja auditivõime tugevdamise valdkonda. Ühinemiseelsete meetmete lõpetamine Nimetatud meetmed vajavad täiskoormusel kokku 454 täistööajale taandatud ametikohta. Siiski kaetakse 70 täistööajale taandatud ametikohta, paigutades ümber praegu peakorteris ja delegatsioonis Zagrebis ühinemise ettevalmistamise ja ühinemiseelsete rahastamisvahendite haldamisega tegelevad töötajad, kui nimetatud meetmed ja ülemineku rahastamisvahendite tegevus on lõpetatud. 4.3 Mõju 2012. aasta eelarveprojektile Komisjon peab enne laienemist looma, nagu eelmistegi laienemiste puhul, tingimused selleks, et ühinemine toimiks tõhusalt esimesest päevast. See tähendab, et eelkõige tuleb parandada kirjaliku ja suulise tõlkimise võimet, et rahuldada õigustiku tõlkimise ja täiendava ametliku keele lisandumisega seotud vajadused. Hinnangu kohaselt tuleb selleks 2012. aasta jaanuarist, s.o 18 kuud enne ühinemist, luua täiendavalt 46 täistööajale taandatud ametikohta. Praktikas tähendab komisjoni taotlus assigneeringuid 42 lepingulise töötaja ja 4 ametikohtade loetellu kuuluva töötaja palkamiseks. Täiendavad lepingulised ametikohad (mis võidakse pärast Horvaatia ühinemist koosseisulisteks ametikohtadeks muuta) kergendavad ja kiirendavad nõutava personali leidmist ja valimist ning võimaldavad varakult värvata Horvaatia kodanikke. Neid käsitatakse ametikohtadena, mille arvelt võidaks täita uued ametikohad, mida on vaja täiskoormusel tööks pärast ühinemist. Kirjalikus muutmisettepanekus taotletud 46 täistööajale taandatud ametikohast 34 (75 %) suunatakse kirjaliku ja suulise tõlke ülesandeid täitma. Ülejäänud 12 täistööajale taandatud ametikohta võimaldavad komisjonil peamiselt valmistada ühinemist ette põllumajanduse, struktuurifondide ja muude suurte kuluprogrammide vallas. 46 täistööajale taandatud ametikoha eeldatav mõju 2012. aasta eelarvele assigneeringutena on hinnanguliselt 2,9 miljonit eurot. Lisaks vajalikele inimressurssidele moodustavad hinnangulised assigneeringud õigustiku avaldamiseks horvaadi keeles kokku 1,2 miljonit eurot – see summa koosneb IT-infrastruktuuri arendamiseks vajalikust 0,3 miljonist eurost aastal 2012 ja õigustiku avaldamiseks vajalikust 0,9 miljonist eurost, mis jaguneb 2012. ja 2013. aasta peale vastavalt suhtes 2/3 ja 1/3. Seega moodustavad kogukulud 2012. aastal 0,9 miljonit eurot ja 2013. aastal 0,3 miljonit eurot. See koormus jaguneb asjaomaste institutsioonide – parlamendi, nõukogu ja komisjoni vahel sarnaselt eelmise laienemisega: 61 % nõukogule, 34 % komisjonile (väljaannete talitus) ja 5 % parlamendile. Komisjoni puhul lisatakse muutmisettepanekuga 0,3 miljonit eurot. Toetudes varasemate laienemiste kogemustele, vajab komisjon Horvaatia ühinemise haldamiseks 384 täiendavat täistööajale taandatud ametikohta, millest 46 on vaja juba 2012. aastal, et valmistuda Horvaatia täisliikmeks saamist alates 1. juulist 2013. Ülejäänud täiendavad ametikohad on kavas täita 2014. aastaks. Seepärast taotleb komisjon 2012. aastaks assigneeringuid 42 lepingulise töötaja ja 4 uue ametikohtade loetellu kuuluva töötaja palkamiseks ning veel 0,3 miljonit eurot õigustiku ettevalmistamiseks ja avaldamiseks horvaadi keeles. Kokku taotletakse 2012. aastaks täiendavaid assigneeringuid võrreldes 2012. eelarveprojektiga 3,2 miljoni euro ulatuses. Kokkuvõttes moodustavad kõik komisjoni taotletavad täiendavad assigneeringud kokku 3,2 miljonit eurot, mis jagunevad järgmiste eelarveridade vahel: Eelarverida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt XX 01 01 01 || Institutsioonides alaliselt töötava personaliga seotud kulud || 1 849 450 000 || 314 000 || 1 849 764 000 XX 01 02 01 || Institutsioonide koosseisuvälised töötajad || 128 258 304 || 2 136 504 || 130 394 808 26 01 11 01 || Euroopa Liidu Teataja || 11 500 000 || 306 000 || 11 806 000 A2 01 02 01 || Koosseisuvälised töötajad || 2 817 000 || 451 000 || 3 268 000 Kokku || || 3 207 504 || 5 VI jagu — Euroopa Majandus- ja Sotsiaalkomitee 5.1 Õigusraamistik Laienemise puhul peab Euroopa Majandus- ja Sotsiaalkomitee koos Regioonide Komiteega looma oma ühistalitustes 2012. ja 2013. aasta jooksul horvaadi tõlkeüksuse, et uued liikmed saaksid põhidokumente kasutada algusest peale [nende emakeelde tõlgituna] ja olla täiesti töövõimeline kohe, kui liikmed Horvaatiast asuvad oma töökohtadele. Kuna nimetatud üksus oleks Euroopa Majandus- ja Sotsiaalkomitee ning Regioonide Komitee ühistalituste osa (nagu kõik muudki tõlkeüksused), taotleb ühe osa vahenditest Euroopa Majandus- ja Sotsiaalkomitee ning teise osa Regioonide Komitee. Töötajate arv, nende töölevõtmise kuupäevad ja vajadus täiendavate vahendite järele uute töötajate töökohtade sisseseadmiseks on kooskõlastatud kahe komitee vahel. Et valmistuda laienemiseks 1. juulil 2013 ja suuta pakkuda kahe komitee tulevastele liikmetele Horvaatiast alates nende saabumisest põhidokumente [nende emakeelde tõlgituna], tuleb tõlkeüksus 2012. aasta jooksul toimima saada. Selleks taotleb Euroopa Majandus- ja Sotsiaalkomitee kaht AD5 ametikohta ja üht AST3 ametikohta ning töötajate mööbli ja IT-vahenditega varustamiseks vajalikke assigneeringuid (üksikasjalikud kuluandmed allpool). Täiendavaid assigneeringuid, eelkõige uute liikmete osalemiseks komiteede tegevuses ja dokumentide tõlkimiseks horvaadi keelde nii, nagu see on tavaks muudegi keelte puhul, tuleb kaaluda 2013. aasta eelarvemenetluse käigus. 5.2 Inimressursside ja assigneeringute vajaduse prognoos 2012. aastal vajatakse kokku 3 täiendavat ametikohta (kaks AD5 ametikohta ja üks AST3 ametikoht) tööleasumisega 1. oktoobrist. Nimetatud kolme ametikoha jaoks on vaja täiendavalt 47 000 eurot eelarvereal 1 2 0 0 (Töötasud ja hüvitised). Uute töötajate töökohtade sisseseadmiseks vajatakse peale selle 19 243 euro suurust täiendust (Euroopa Majandus- ja Sotsiaalkomitee osa). 5.3 Mõju 2012. aasta eelarveprojektile Eelarverida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt 1 2 0 0 || Töötasud ja toetused || 65 574 500 || 47 000 || 65 621 500 2 1 0 0 || Seadmete ja tarkvara ostmine, teenindus ja hooldus ning seotud tööd || 1 491 180 || 8 419 || 1 499 599 2 1 0 2 || Tarkvarasüsteemide käitamise, arendamise ja hooldusega seoses sisseostetavad teenused || 1 900 815 || 2 806 || 1 903 621 2 1 2 || Mööbel || 208 269 || 8 018 || 216 287 Kokku || || 66 243 || 6 VII jagu — Regioonide Komitee 6.1 Sissejuhatus Uue liikmesriigi ühinemine ELiga mõjutab otseselt Regioonide Komitee igapäevast tööd. Ühinemispäeval lisandub komiteele üheksa uut liiget Horvaatiast. Uute liikmete integreerimine Regioonide Komitee tegevusse nõuab sarnaselt eelmiste laienemistega potentsiaalsete liikmete kutsumist vaatlejateks Regioonide Komitee peamistele üritustele (täiskogu istungjärgud, juhatuse ja komisjonide koosolekud) 12 kuud enne ühinemise kuupäeva. Horvaatia vaatlejate saabumiseks 2012. aasta keskel on vaja luua Euroopa Majandus- ja Sotsiaalkomitee ning Regioonide komitee ühises tõlketeenistuses horvaadi keele üksus, s.t värvata tõlkijad ja seada sisse nende töökohad. Nimetatud ettevalmistused tuleb teha 2012. aasta teiseks pooleks. Uute liikmete (esialgu vaatlejate) saabumine nõuab ka Regioonide Komitee poliitilise tegevuse ja infrastruktuuri vastavat kohandamist, et integreerida Horvaatia esindajad igapäevatöösse. Seega on vaja i) vaatlejate/tulevaste liikmete toetamiseks mittelingvistidest töötajaid Horvaatiast ning ii) tasuda liikmete reisi- ja ülalpidamiskulud, tagada suuline tõlge Regioonide Komitee täiskogu istungjärkudel ning juhatuse ja komisjonide koosolekutel 2012. aastal. Peale selle on vaja vahendeid laienemisega seotud kommunikatsioonimeetmete jaoks. 6.2 Inimressursside ja assigneeringute vajaduste prognoos 6.2.1 Töötajad Uus horvaadi keele üksus Euroopa Majandus- ja Sotsiaalkomitee ning Regioonide Komitee ühises tõlketeenistuses tuleb luua uus, horvaadi keele üksus. Töötajate värbamist tuleb alustada juba 2012. aasta teisel poolel. Üksus peab olema täielikult töövõimeline kohe ühinemispäevast (mis on kavandatud 1. juuliks 2013). Üksuse juht tuleb värvata varakult, et ta saaks viibida tulevase üksuse moodustamise juures ja selles osaleda. Kuna kõnealune üksus asutatakse Euroopa Majandus- ja Sotsiaalkomitee ning Regioonide Komitee ühisteenistuses (nagu kõik olemasolevad tõlkeüksused), taotleb osa vahenditest Regioonide Komitee ja osa Euroopa Majandus- ja Sotsiaalkomitee. Taotlus on kahe komitee vahel kooskõlastatud. Tõlkeüksusesse vajatakse kahe komitee peale 21 ametikohta – 16 AD-ametikohta ja 5 AST-ametikohta. Osa ametikohti taotletakse 2012. aastal (7 ametikohta kahe komitee peale kokku), ülejäänud 2013. aastal. Vajadused: || Alates 1. juulist 2012 taotletakse 4 uut horvaadi keele üksusega seotud ametikohta (1 üksuse juht – AD9, 2 tõlkijat – AD5, 1 assistent – AST). Muud kui keele üksusega seotud ametikohad Horvaatiale Peale 5 lingvistilise ametikoha vajab Regioonide Komitee 5 uut muud kui keele üksusega seotud ametikohta, et toetada Horvaatia vaatlejate/tulevaste liikmete osalemist komitee poliitilises tegevuses ja võimaldada Horvaatia kohalikel ja piirkondlikel ametiasutustel osaleda komitee nõuande- ja muus poliitilised tegevuses, nagu EL 2020. aasta strateegia järelevalveplatvorm, subsidiaarsuse järelevalve võrgustik, Euroopa–Vahemere piirkondlik ja kohalik assamblee ning idapartnerlus. Vajadused: || Alates 1. juulist 2012 taotletakse Horvaatiale 3 muud kui keele üksusega seotud ametikohta (kõik AD5). Ülejäänud 2 ametikohta kavatsetakse taotleda 2013. aasta eelarvemenetluse käigus. 6.2.2 Rahastamine a) Horvaatia vaatlejate (tulevaste liikmete) Regioonide Komitee poliitilisse tegevusse integreerimisega seotud kulude rahastamine Vaatlejad Käesoleva muutmisettepaneku aluseks olev Horvaatia vaatlejate täiemahuline osalemine Regioonide Komitee täiskogu istungjärgul ning juhatuse ja komisjonide koosolekutel tuleks tagada alates 1. juulist 2012, s.t 12 kuud enne tegelikku ühinemist. Vaatlejate eelarverida peaks võimaldama sobiva arvu Horvaatia vaatlejate delegatsiooni liikmete osalemist kõigil kolmel Regioonide Komitee täiskogu istungjärgul. Peale selle peavad Horvaatia vaatlejad saama 2012. aasta teisel poolel osaleda 15 komisjonide koosolekul. Vajadused: || Punkt 2 5 4 1 — Vaatlejad || + 107 685 eurot Suuline tõlge Kuna Horvaatia vaatlejate osalemiseks 3 täiskogu istungjärgul ja 15 komisjonide koosolekul 2012. aasta teisel poolel tuleb tagada suuline tõlge, tuleks suulise tõlke eelarvereale lisada vastavad vahendid. Vajadused: || Punkt 1 4 0 2 — Suulise tõlke teenused || + 85 070 eurot b) Uute töötajate töötasu rahastamine Peatükis 1 2 on vaja 7 uue ametikoha (4 keele ja 3 muud kui keele üksusega seotud ametikohta) jaoks 2012. aastal täiendavalt 329 099 eurot: Vajadused: || Punkt 1 2 0 0 — Töötasud ja hüvitised || + 273 595 eurot || Punkt 1 2 0 4 — Õigused seoses teenistusse asumise, teisele töökohale üleviimise ja teenistusest lahkumisega || + 55 110 eurot || Artikkel 1 2 9 — Määratlemata otstarbega assigneering || + 394 eurot c) Uute töötajate töökohtade sisseseadmisega seotud kulude rahastamine Lisaks oleks vaja täiendada kolme eelarverida kokku 55 000 euroga (Regioonide Komitee osa), et varustada uute Horvaatia töötajate töökohad IT-seadmete ja büroomööbliga: Vajadused: || Punkt 2 1 0 0 — Seadmete ja tarkvara ostmine, teenindus ja hooldus ning seotud tööd || + 21 000 eurot || Punkt 2 1 0 2 — Tarkvarasüsteemide käitamise, arendamise ja hooldusega seoses sisseostetavad teenused || + 7 000 eurot || Artikkel 2 1 2 — Mööbel || + 25 000 eurot d) Horvaatia ühinemisega seotud kommunikatsioonimeetmete rahastamine Mõningaid täiendavaid vahendeid taotletakse ka Regioonide Komitee uute liikmete (esialgu vaatlejate) saabumisega kaasnevate kommunikatsioonimeetmete jaoks: Vajadused: || Punkt 2 6 0 0 — Kirjastamise ja teabe levitamisega seotud kulud ning avalikel üritustel osalemine || + 20 000 eurot || Punkt 2 6 0 2 — Üldised väljaanded || + 15 000 eurot || Artikkel 2 6 4 — Väljaannete, teabe ja avalikel üritustel osalemise kulud: teavitus- ja teabevahetustegevus || + 12 000 eurot 6.3 Mõju 2012. aasta eelarveprojektile Eelarverida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt 1 2 0 0 || Töötasud ja hüvitised || 45 598 732 || 273 595 || 45 872 327 1 2 0 4 || Õigused seoses teenistusse astumise, teisele töökohale üleviimise ja teenistusest lahkumisega || 520 000 || 55 110 || 575 110 1 2 9 || Määratlemata otstarbega assigneering || 201 703 || 394 || 202 097 1 4 0 2 || Suulise tõlke teenused || 4 453 451 || 85 070 || 4 538 521 2 1 0 0 || Seadmete ja tarkvara ostmine, teenindus ja hooldus ning seotud tööd || 1 131 805 || 21 000 || 1 152 805 2 1 0 2 || Tarkvarasüsteemide käitamise, arendamise ja hooldusega seoses sisseostetavad teenused || 1 456 546 || 7 000 || 1 463 546 2 1 2 || Mööbel || 151 399 || 25 000 || 176 399 2 5 4 1 || Vaatlejad || 56 566 || 107 685 || 164 251 2 6 0 0 || Kirjastamise ja teabe levitamisega seotud kulud ning avalikel üritustel osalemine || 674 440 || 20 000 || 694 440 2 6 0 2 || Üldised väljaanded || 864 268 || 15 000 || 879 268 2 6 4 || Väljaannete, teabe ja avalikel üritustel osalemise kulud: teavitus- ja teabevahetustegevus || 408 000 || 12 000 || 420 000 Kokku || || 621 854 || 7 VIII jagu — Euroopa Ombudsman 7.1 Õigusraamistik Ombudsmani jaoks tähendab 1. juuli 2013 (komisjoni poolt pakutud Horvaatia Euroopa Liiduga ühinemise kuupäev) mitme uue meetmega alustamist, millest osa tuleb alustada juba 2012. aastal. Nende meetmete esmane eesmärk on integreerida Euroopa ombudsmanide võrgustikku uus liige – Horvaatia Ombudsman. Seejärel hakkab Euroopa Ombudsman koostöös Horvaatia Ombudsmani ja Euroopa ametiasutustega, nagu Euroopa Parlament, komisjon ja Euroopa andmekaitseinspektor, edendama Horvaatia Ombudsmani suutlikust teostada ELi õiguse haldusliku kohaldamise täielikkuse ja õigsuse järelevalvet, süvendada Horvaatia kodanikuühiskonna teadmisi Euroopa Liidu kodakondsusega kaasnevatest põhiõigustest ja nende kasutamisest ning arusaamist Euroopa institutsioonide tööst ja selles osalemisest. 2004. ja 2007. aasta laienemise kogemused näitavad, et ühinemiseelsel ajal pöörduvad paljud tulevase liikmesriigi kodanikud Euroopa Ombudsmani poole kaebuste ja teabepäringutega nende oma keeles. Varasemate laienemiste puhul oli Ombudsmani poliitikaks mitte eirata tulevaste kodanike küsimusi ettekäändel, et neil ei ole veel juriidilist õigust Ombudsmani abile, vaid tegeleda selliste päringute ja kaebustega niipea kui muutus keeleliselt võimalikuks. Ombudsman soovib kohelda Horvaatiat võrdselt 2004. ja 2007. aastal Euroopa Liiduga ühinenud liikmesriikidega. Ta püüab seda teha, alustades kiiresti koostööd oma Horvaatia kolleegiga, et laiendada seal õigusriigi põhimõtete ja põhiõiguste järgimist ning käivitada Horvaatia kodanike täieliku integreerumise protsess Euroopa kodakondsust toetavasse õiguskultuuri. 7.2 Mõju 2012. aasta eelarveprojektile Selle eesmärgi saavutamiseks palub Ombudsman suurendada tema ametikohtade arvu 2012. aastal a) ühe AD5 koosseisulise ametikoha võrra juristi töölevõtmiseks ja b) ühe AST koosseisulise ametikoha võrra. Nimetatud ametikohad on mõeldud toimetulekuks suureneva töökoormusega seoses kaebustega, koostööga Horvaatia Ombudsmaniga ja üldise töömahu suurenemisega ühe ametliku keele lisandumisest (2012. aastaks seoses kõnealuste ametikohtadega täiendavaid assigneeringuid ei taotleta). Kuid selleks, et alustada asjakohaseid ettevalmistusi ning vaadata läbi eeldatavad horvaadikeelsed kirjad 2012. aastal kiiresti ja õigesti, taotletakse eelarvereale 1 4 0 4 assigneeringuid lähetatud riigi eksperdi jaoks kuueks kuuks (30 000 eurot). Horvaatia ühinemine tähendab ka ühe ametliku keele lisandumist. On äärmiselt oluline, et veebisait (14 000 eurot), avalikkuse teavitamiseks mõeldud dokumentatsioon (1 000 eurot) ja kaebuste käsitlemiseks kasutatavad vormid (5 000 eurot) saaks võimalikult kiiresti tõlgitud (eelarverida 2 3 1). Rahalisi vahendeid tuleb eraldada (4 500 eurot eelarvereal 3 2 1 0) ka 2012. aasta aruande, trükkimiseks ja levitamiseks liidu uues ametlikus keeles. Aruanne avaldatakse 2013. aasta juulis ja tuleb seepärast tellida ja selle eest tasuda 2012. aastal. Eelarverida || Eelarverea nimetus || 2012. aasta eelarve-projekt || Kirjalik muutmis-ettepanek 2/2012 || Muudetud 2012. aasta eelarve-projekt 1 4 0 4 || Praktika, stipendiumid ja personalivahetus || 183 000 || 30 000 || 213 000 || 2 3 1 || Kirjalik ja suuline tõlge || 647 000 || 20 000 || 667 000 || 3 2 1 0 || Kommunikatsioon ja väljaanded || 342 500 || 4 500 || 347 000 || Kokku || || 54 500 || || 8 Kokkuvõte Assigneeringud, mida käesoleva, 2012. aasta eelarveprojekti kirjaliku muutmisettepanekuga taotlevad Euroopa Parlament ja nõukogu, komisjon, Euroopa Majandus- ja Sotsiaalkomitee ning Regioonide Komitee ja Euroopa Ombudsman, moodustavad kokku 13,1 miljonit eurot. Taotletavad assigneeringud on vajalikud selleks, et katta kulud täiendavatele inimressurssidele, mis on vajalikud ettevalmistustöödeks keelelises ja õiguslikus valdkonnas seoses Horvaatia ühinemisega. Assigneeringud hõlmavad ka Euroopa Parlamenti ja Regioonide Komiteesse saabuvate Horvaatia vaatlejate lähetuskulusid, kommunikatsioonimeetmete kulusid ning lisatöötajate värbamisega seotud kulusid seadmetele ja tegevuskulusid. Euroopa Parlament, komisjon, Euroopa Majandus- ja Sotsiaalkomitee ning Regioonide Komitee ja Euroopa Ombudsman taotlevad kokku 78 uue ametikoha lisamist ametikohtade loetellu. Samas taotletakse asjaomaseid assigneeringuid vaid 14 ametikoha jaoks, sest ei parlament (62 ametikohta) ega Euroopa Ombudsman ei taotle mingeid assigneeringuid oma uute ametikohtade jaoks. Peale selle taotletakse kuni Horvaatia täisliikmeks saamiseni 1. juulist 2013 assigneeringuid 117 muu töötaja (lepingulised töötajad ja lähetatud riigi eksperdid) jaoks. 9 Koondtabelid 9.1 Kokkuvõttev tabel institutsioonide kaupa Assigneeringud eurodes Institutsioonid || 2012. aasta eelarveprojekt || Kirjalik muutmisettepanek 2/2012 || Muudetud 2012. aasta eelarveprojekt Euroopa Parlament || 1 724 575 043 || 7 788 000 || 1 732 363 043 Euroopa Ülemkogu ja nõukogu || 538 545 000 || 1 375 000 || 539 920 000 Komisjon || 3 314 917 804 || 3 207 504 || 3 318 125 308 Euroopa Majandus- ja Sotsiaalkomitee || 130 499 922 || 66 243 || 130 566 165 Regioonide Komitee || 86 524 132 || 621 854 || 87 145 986 Euroopa Ombudsman || 9 472 000 || 54 500 || 9 526 500 Kokku || 5 804 533 901 || 13 113 101 || 5 817 647 002 Institutsioonide taotletavad täiendavad inimressursid || Kirjalik muutmisettepanek 2/2012 Institutsioonid || Alalised ametikohad || Muud töötajad1 Euroopa Parlament 2 || 62 || 62 Euroopa Ülemkogu ja nõukogu || — || 12 Komisjon || 4 || 42 Euroopa Majandus- ja Sotsiaalkomitee || 3 || — Regioonide komitee || 7 || — Euroopa Ombudsman 3 || 2 || 1 Kokku || 78 || 117 1. Täistööajale taandatud ametikohtade arv. 2. Parlament taotleb 2012. aastaks 62 uut koosseisulist ametikohta, kuid mitte asjaomaseid assigneeringuid. Samal ajal taotleb ta assigneeringuid 62 lepingulise töötaja jaoks, mõnede jaoks neist vaid 9 kuuks. 3. Euroopa Ombudsman taotleb assigneeringuid ühe lähetatud riigi eksperdi jaoks (üksnes 6 kuuks) 9.2 Koondtabel finantsraamistiku rubriikide kaupa Finantsraamistik Rubriik/alamrubriik || 2012. aasta finantsraamistik || 2012. aasta eelarveprojekt (k.a kirjalik muutmisettepanek nr 1/2012) || Kirjalik muutmisettepanek nr 2/2012 || EP 2012 + ME nr 1 ja 2/2012 KA || MA || KA || MA || KA || MA || KA || MA 1. JÄTKUSUUTLIK KASV || || || || || || || || 1a. Konkurentsivõime majanduskasvu ja tööhõive tagamiseks || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Ühtekuuluvus majanduskasvu ja tööhõive tagamiseks || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Kokku || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Varu1 || || || 151 523 107 || || || || 151 523 107 || 2. LOODUSVARADE KAITSE JA MAJANDAMINE || || || || || || || || millest: turuga seotud kulud ja otsesed maksed || 48 093 000 000 || || 44 179 737 305 || 44 102 837 025 || || || 44 179 737 305 || 44 102 837 025 Kokku || 60 810 000 000 || || 60 158 443 305 || 57 948 376 981 || || || 60 158 443 305 || 57 948 376 981 Varu2 || || || 651 556 695 || || || || 651 556 695 || 3. KODAKONDSUS, VABADUS, TURVALISUS JA ÕIGUS || || || || || || || || 3a. Vabadus, turvalisus ja õigus || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Kodakondsus3 || 699 000 000 || || 683 471 000 || 645 659 400 || || || 683 471 000 || 645 659 400 Kokku || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Varu || || || 81 148 000 || || || || 81 148 000 || 4. EL KUI ÜLEMAAILMNE PARTNER4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Varu || || || -153 343 576 || || || || -153 343 576 || 5. HALDUS5 || 8 670 000 000 || || 8 281 389 366 || 8 281 684 366 || 13 113 101 || 13 113 101 || 8 294 502 467 || 8 294 797 467 Varu || || || 472 610 634 || || 459 497 533 || || 459 497 533 || KOKKU || 148 196 000 000 || 141 360 000 000 || 147 835 442 140 || 132 738 712 588 || 13 113 101 || 13 113 101 || 147 848 555 241 || 132 751 825 689 Varu || || || 1 356 838 436 || 8 815 187 412 || || || 1 343 725 335 || 8 802 074 311 1 Globaliseerumisega Kohanemise Euroopa Fondi ei ole arvestatud alamrubriigi 1a varu arvutamisel. 2 Pärast vahendite ümbersuunamist põllumajandustootmiselt maaelu arendamisele ning puuvilla- ja veinitootmiselt puuvilla- ja veinikasvatuspiirkondade ümberstruktureerimisele (3 150,4 miljonit eurot). 3 Euroopa Liidu Solidaarsusfondi summa on kirjendatud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006). 4 Rubriigi 4 2012. aasta varus ei ole arvestatud hädaabireserviga seotud assigneeringuid (258,9 miljonit eurot). Ettenähtud piirmäära ületavad 153,3 miljonit eurot saadakse paindlikkusinstrumendi kasutuselevõtmise teel. 5 Rubriigis 5 ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 84 miljonit eurot töötajate sissemakseid pensionikavasse. [1] EÜT L 248, 16.9.2002, lk 1. [2] KOM(2011) 300. [3] KOM(2011) 372. [4] KOM(2008) 674. [5] KOM(2009) 595. [6] COM(2011)300 – 2011. aasta mais töödokumendi II osas – Komisjoni inimressursid – punkt 2.1.1. [7] Volinik Lewandowski 3. veebruari 2011. aasta kiri kõikidele institutsioonidele: Ares (2011) 118992. [8] Euroopa Kohus, kontrollikoda, Euroopa andmekaitseinspektor ja Euroopa välisteenistus ei ole seoses Horvaatia ühinemisega täiendavate vahendite taotlust esitanud. [9] Komisjoni inimressursside kavandamine ja optimeerimine ELi prioriteetide täitmiseks, SEK(2007) 530, 24.4.2007.